section_heading: Filozofija
paragraph_text: Garfieldova je životna filozofija da je cijeli svijet jedna posuda za kolačiće, a ljudi mrvice (a on je, naime, komadić čokolade). Razvio je poseban način razmišljanja koji se razlikuje od ostalih što je česti razlog neslaganja između njega i ostalih likova. Garfieldove najdraže aktivnosti su jedenje, ljenčarenje i spavanje. Njegova definicija uspjeha je pojesti 20 lazanja, a da se ne ispovraća. Ima "lovački instinkt" kojega često veoma poetski opisuje dok se približava plijenu (hamburgerima, na primjer). Poštuje i voli hranu. Garfield svoje aktivnosti (spavanje i jedenje) vidi kao najvažnije stvari u životu, smatrajući ih vrstom umjetnosti poput npr. poezije ili baleta. Sebe također vidi kao majstora na tim poljima koji je godinama vježbao. Može odspavati dvadeset sati.